title: 2014/668/EÚ: Rozhodnutie Rady z  23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly

text:
               20.9.2014

               SK

               Úradný vestník Európskej únie

               L 278/1

         ROZHODNUTIE RADY
   z 23. júna 2014
   o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly

      (2014/668/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 217 v spojení s jej článkom 218 ods. 5 a článkom 218 ods. 8 druhým pododsekom, ako aj s jej článkom 218 ods. 7,
   so zreteľom na návrh Európskej komisie,
   keďže:

               (1)

               Rada 22. januára 2007 poverila Komisiu začatím rokovaní s Ukrajinou o uzavretí novej dohody medzi Úniou a Ukrajinou s cieľom nahradiť dohodu o partnerstve a spolupráci (1).

               (2)

               S prihliadnutím na blízke historické vzťahy a prehlbujúce sa väzby medzi zmluvnými stranami, ako aj na ich želanie posilniť a rozšíriť svoje vzťahy ambicióznym a inovačným spôsobom boli rokovania o Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) úspešne uzavreté parafovaním dohody v roku 2012.

               (3)

               Dohoda by sa preto mala podpísať v mene Únie a záverečný akt pripojený k tomuto rozhodnutiu by sa mal schváliť. Dohoda by sa mala čiastočne predbežne vykonávať v súlade s jej článkom 486 až do ukončenia postupov potrebných na jej uzavretie.

               (4)

               Predbežné vykonávanie častí tejto dohody nemá vplyv na rozdelenie právomocí medzi Úniou a jej členskými štátmi v súlade so zmluvami.

               (5)

               Toto rozhodnutie sa netýka ustanovení článku 17 dohody, ktorý obsahuje osobitné povinnosti týkajúce sa zaobchádzania so štátnymi príslušníkmi tretích krajín legálne zamestnanými ako pracovníci na území druhej zmluvnej strany a ktorého ustanovenia patria do rozsahu pôsobnosti tretej časti hlavy V Zmluvy o fungovaní Európskej únie (ZFEÚ). Cieľ a obsah uvedených ustanovení je odlišný od cieľa a obsahu ostatných ustanovení dohody, ktorými sa zakladá pridruženie medzi zmluvnými stranami a sú nezávislé od týchto ostatných ustanovení dohody. Súčasne s týmto rozhodnutím sa prijme samostatné rozhodnutie týkajúce sa článku 17 dohody.

               (6)

               Podľa článku 218 ods. 7 ZFEÚ je vhodné, aby Rada poverila Komisiu schválením zmien dohody, ktoré má prijať Asociačný výbor v zložení pre obchod podľa článku 465 ods. 4 dohody v zmysle návrhu Podvýboru pre zemepisné označenia podľa článku 211 dohody.

               (7)

               Je vhodné stanoviť príslušné postupy na ochranu zemepisných označení, ktoré sú chránené podľa dohody.

               (8)

               Dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch,

               (9)

               Po podpise preambuly, článku 1 a hláv I, II a VII dohody na samite medzi Úniou a jej členskými štátmi na jednej strane a Ukrajinou na strane druhej, ktorý sa konal v Bruseli 21. marca 2014, by sa mala podpísať zvyšná časť dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), pokiaľ ide o jej hlavu III (okrem článku 17), hlavy IV, V a VI, ako aj súvisiace prílohy a protokoly, s výhradou uzavretia uvedenej dohody a v súlade so záverečným aktom (2).
   Článok 2
   1.   Vyhlásenie pripojené k dohode sa schvaľuje v mene Únie.
   2.   Záverečný akt pripojený k tejto dohode sa schvaľuje v mene Únie.
   Článok 3
   Predseda Rady sa týmto poveruje určiť osobu(-y) splnomocnenú(-é) podpísať dohodu a záverečný akt v mene Únie.
   Článok 4
   V súlade s článkom 486 dohody a pod podmienkou zaslania oznámení stanovených v uvedenom článku sa do nadobudnutia platnosti dohody predbežne vykonávajú tieto časti dohody medzi Úniou a Ukrajinou (3), ale len pokiaľ sa vzťahujú na záležitosti v rámci právomoci Únie:

               —

               Hlava III: články 14 a 19.

               —

               Hlava IV (okrem článku 158, pokiaľ sa uvedený článok týka oblasti trestnoprávneho presadzovania práv duševného vlastníctva; a okrem článkov 285 a 286, pokiaľ sa uvedené články týkajú správnych konaní, preskúmania a odvolania sa na úrovni členských štátov).
               Predbežné vykonávanie článku 279 nemá vplyv na zvrchované práva členských štátov na ich zdroje uhľovodíkov v súlade s medzinárodným právom vrátane ich práv a povinností ako zmluvných strán Dohovoru Organizácie Spojených národov o morskom práve z roku 1982.
               Predbežné vykonávanie článku 280 ods. 3 zo strany Únie nemá vplyv na existujúce vymedzenie právomocí medzi Úniou a jej členskými štátmi vo vzťahu k udeleniu povolení na vyhľadávanie, prieskum alebo ťažbu uhľovodíkov.

               —

               Hlava V: kapitola 1 (okrem článku 338 písm. k), článku 339 a 342), kapitola 6 (okrem článku 361, článku 362 ods. 1 písm. c), článku 364 a článku 365 písm. a) a c)), kapitola 7 (okrem článku 368 ods. 3 a článku 369 písm. a) a d) (4)), kapitoly 12 a 17 (okrem článku 404 písm. h)), kapitola 18 (okrem článku 410 písm. b) a článku 411), kapitoly 20, 26 a 28 ako aj články 353 a 428.

               —

               Hlava VI.

               —

               Hlava VII (okrem článku 479 ods. 1) v rozsahu, v akom sú ustanovenia tejto hlavy nevyhnutné na účely zabezpečenia predbežného vykonávania dohody v súlade s týmto článkom.

               —

               Prílohy I až XXVI, príloha XXVII (okrem jadrových záležitostí), prílohy XXVIII až XXXVI, (okrem bodu 3 v prílohe XXXII).

               —

               Prílohy XXXVIII až XLI, prílohy XLIII a XLIV, ako aj protokoly I až III.

         Článok 5
   Na účely článku 211 dohody zmeny dohody prostredníctvom rozhodnutí Podvýboru pre zemepisné označenia schvaľuje v mene Únie Komisia. Ak sa zainteresovaným stranám nepodarí dosiahnuť dohodu v nadväznosti na námietky v súvislosti so zemepisným označením, Komisia takúto pozíciu prijme na základe postupu stanoveného v článku 57 ods. 2 nariadenia Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (5).
   Článok 6
   1.   Názov chránený podľa hlavy IV kapitoly 9 oddielu 2 pododdielu 3 „Zemepisné označenia“ dohody môže použiť každý prevádzkovateľ uvádzajúci na trh poľnohospodárske výrobky, potraviny, vína, aromatizované vína alebo liehoviny v súlade s príslušnou špecifikáciou.
   2.   V súlade s článkom 207 dohody členské štáty a inštitúcie Únie presadzujú ochranu stanovenú v hlave IV článkoch 204 až 206 dohody okrem iného aj na žiadosť zainteresovanej strany.
   Článok 7
   Dohoda sa nesmie vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch.
   Článok 8
   Toto rozhodnutie nadobúda účinnosť dňom jeho prijatia.

      V Luxemburgu 23. júna 2014

            Za Radu

            predsedníčka

         C. ASHTON

      (1)  Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (Ú. v. ES L 49, 19.2.1998, s. 3).

      (2)  Text dohody bol uverejnený spolu s rozhodnutím Rady 2014/295/EÚ zo 17. marca 2014 o podpise v mene Európskej Únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o preambulu, jej článok 1 a hlavy I, II a VII (Ú. v. EÚ L 161, 29.5.2014, s. 1).

      (3)  Dátum, od ktorého sa dohoda bude vykonávať predbežne uverejní Generálny sekretariát Rady v Úradnom vestníku Európskej únie.

      (4)  Odkaz v článku 369 písm. c) na rozvoj „Vypracovanie stratégií financovania so zameraním na údržbu, kapacitné obmedzenia a chýbajúce časti infraštruktúry“ nepredstavuje pre členské štáty žiadne povinnosti financovania.

      (5)  Ú. v. EÚ L 343, 14.12.2012, s. 1.


title: 2008/578/ES: Rozhodnutie Rady z  28. februára 2008 o uzavretí Dohody medzi Európskym spoločenstvom a Radou Európy o spolupráci medzi Agentúrou Európskej únie pre základné práva a Radou Európy

text:
               15.7.2008

               SK

               Úradný vestník Európskej únie

               L 186/6

         ROZHODNUTIE RADY
   z 28. februára 2008
   o uzavretí Dohody medzi Európskym spoločenstvom a Radou Európy o spolupráci medzi Agentúrou Európskej únie pre základné práva a Radou Európy
   (2008/578/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308 v spojení s jej článkom 300 ods. 2 prvým pododsekom a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (1), ustanovuje nadviazanie úzkej spolupráce medzi agentúrou a Radou Európy.

               (2)

               Komisia v mene Európskeho spoločenstva prerokovala s Radou Európy Dohodu medzi Európskym spoločenstvom a Radou Európy o spolupráci medzi Agentúrou Európskej únie pre základné práva a Radou Európy (ďalej len „dohoda“).

               (3)

               Dohoda by sa preto mala podpísať a schváliť,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda medzi Európskym spoločenstvom a Radou Európy o spolupráci medzi Agentúrou Európskej únie pre základné práva a Radou Európy, ako je ustanovené článkom 9 nariadenia Rady (ES) č. 168/2007.
   Text dohody je pripojený k tomuto rozhodnutiu.
   Článok 2
   Týmto sa predseda Rady oprávňuje určiť osobu(-y) splnomocnenú(-é) podpísať dohodu s cieľom vyjadriť súhlas Spoločenstva byť dohodou viazané (2).
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 28. februára 2008

            Za Radu

            predseda

         D. MATE

      (1)  Ú. v. EÚ L 53, 22.2.2007, s. 1.

      (2)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               15.7.2008

               SK

               Úradný vestník Európskej únie

               L 186/7

         EURÓPSKE SPOLOČENSTVO, ďalej len „Spoločenstvo“,
   na jednej strane
   a
   RADA EURÓPY
   na druhej strane,
   spoločne ďalej len „zmluvné strany“,
   KEĎŽE 15. februára 2007 Rada Európskej únie prijala nariadenie (ES) č. 168/2007, ktorým sa zriaďuje Agentúra Európskej únie pre základné práva (ďalej len „agentúra“),
   KEĎŽE cieľom agentúry je poskytovať pomoc a odborné znalosti týkajúce sa základných práv príslušným inštitúciám, orgánom, úradom a agentúram Spoločenstva a jeho členských štátov pri uplatňovaní práva Spoločenstva a podporovať ich, aby prijímali opatrenia alebo rozhodovali o ďalšom postupe v oblastiach svojej pôsobnosti plne v súlade so základnými právami,
   KEĎŽE agentúra sa pri vykonávaní svojich úloh má odvolávať na základné práva v zmysle článku 6 ods. 2 Zmluvy o Európskej únii vrátane práv a slobôd zaručených Európskym dohovorom o ochrane ľudských práv a základných slobôd zo 4. novembra 1950,
   KEĎŽE Rada Európy nadobudla rozsiahle skúsenosti a odborné znalosti v oblasti medzivládnej spolupráce a asistenčnej činnosti, pokiaľ ide o ľudské práva, vytvorila viacero mechanizmov na monitorovanie a kontrolu dodržiavania ľudských práv a zriadila funkciu komisára Rady Európy pre ľudské práva,
   KEĎŽE agentúra pri výkone svojej činnosti má brať v prípade potreby do úvahy prácu, ktorú už vykonala Rada Európy,
   KEĎŽE v záujme zamedzenia duplicity a zabezpečenia komplementárnosti a pridanej hodnoty uskutočňovanej činnosti má agentúra koordinovať svoju činnosť s činnosťou Rady Európy, najmä pokiaľ ide o ročný pracovný program agentúry a spoluprácu s občianskou spoločnosťou,
   KEĎŽE medzi agentúrou a Radou Európy by sa mali nadviazať úzke väzby v súlade s článkom 9 nariadenia (ES) č. 168/2007,
   KEĎŽE zástupcovia členských štátov Európskej únie sa na zasadnutí Európskej rady, ktoré sa konalo 16. a 17. decembra 2004, dohodli, že agentúra bude hrať významnú úlohu pri posilňovaní súdržnosti a súladu v politike EÚ v oblasti ľudských práv,
   KEĎŽE v usmerneniach pre vzťahy medzi Radou Európy a Európskou úniou prijatých na treťom samite hláv štátov a predsedov vlád Rady Európy (Varšava 16. – 17. mája 2005) sa uvažuje o agentúre ako o možnosti ďalej rozšíriť spoluprácu s Radou Európy, ktorou sa prispeje k prehĺbeniu súdržnosti a posilneniu komplementárnosti,
   KEĎŽE memorandum o porozumení medzi Radou Európy a Európskou úniou uzavreté 23. mája 2007 obsahuje všeobecný rámec pre spoluprácu v oblasti ľudských práv a základných slobôd a zdôrazňuje sa v ňom postavenie Rady Európy ako referenčnej inštitúcie, pokiaľ ide o ľudské práva, právny štát a demokraciu v Európe,
   KEĎŽE agentúra v súlade s memorandom o porozumení rešpektuje jednotnosť, platnosť a účinnosť nástrojov používaných Radou Európy na monitorovanie a ochranu ľudských práv v jej členských štátoch,
   KEĎŽE je na Rade Európy, aby vymenovala nezávislú osobu do správnej aj výkonnej rady agentúry,
   DOHODLI SA TAKTO:
   I.   Používanie pojmov

               1.

               Na účely tejto dohody:

                           a)

                           pojem „medzivládne výbory Rady Európy“ znamená akýkoľvek výbor alebo orgán zriadený Výborom ministrov, alebo na základe jeho splnomocnenia, na základe článku 15 písm. a), článku 16 alebo článku 17 štatútu Rady Európy;

                           b)

                           pojem „výbory Rady Európy na monitorovanie dodržiavania ľudských práv“ znamenajú Európsky výbor sociálnych práv, Európsky výbor pre predchádzanie mučeniu a neľudskému alebo ponižujúcemu zaobchádzaniu alebo trestaniu, Európska komisia proti rasizmu a intolerancii, Výbor expertov Európskej charty regionálnych alebo menšinových jazykov, Poradný výbor pre Rámcový dohovor na ochranu národnostných menšín a akékoľvek ďalšie nezávislé orgány, ktoré Rada Európy môže zriadiť v budúcnosti;

                           c)

                           pojem „agentúra“ zahŕňa orgány uvedené v článku 11 nariadenia (ES) č. 168/2007 pôsobiace vo svojich príslušných oblastiach právomoci.

         II.   Všeobecný rámec spolupráce

               2.

               Touto dohodou sa vytvára rámec pre spoluprácu medzi agentúrou a Radou Európy s cieľom zabrániť duplicite a zabezpečiť komplementárnosť a prínos uskutočňovanej činnosti.

               3.

               Medzi agentúrou a Radou Európy sa zavádzajú pravidelné kontakty na príslušnej úrovni. Riaditeľ agentúry, ako aj sekretariát Rady Európy vymenúvajú svoje kontaktné osoby, ktoré sa zaoberajú konkrétnymi vecami súvisiacimi so vzájomnou spoluprácou.

               4.

               Platí všeobecné pravidlo, že výkonná rada agentúry pozýva na zasadnutia správnej rady agentúry zástupcov sekretariátu Rady Európy ako pozorovateľov. Toto pravidlo sa nevzťahuje na tie body programu, pri ktorých by vzhľadom na ich interný charakter takáto účasť bola neopodstatnená. Týchto zástupcov možno pozvať aj na iné stretnutia usporiadané správnou radou agentúry vrátane tých, ktoré sú uvedené v článku 6 ods. 1 nariadenia (ES) č. 168/2007.

               5.

               Zástupcovia agentúry sú pozývaní na zasadnutia medzivládnych výborov Rady Európy do úlohy pozorovateľov vtedy, keď o to agentúra prejaví záujem. Zástupcovia agentúry sa môžu na pozvanie príslušného výboru zúčastňovať na úlohe pozorovateľov na stretnutiach alebo výmenách názorov organizovaných výbormi Rady Európy na monitorovanie dodržiavania ľudských práv alebo výbormi zriadenými v rámci čiastkových dohôd. Zástupcov agentúry možno pozvať, aby sa zúčastnili aj na výmenách názorov usporiadaných Výborom ministrov Rady Európy.

               6.

               Spolupráca zahŕňa široké spektrum činnosti agentúry uskutočňovanej v súčasnosti aj v budúcnosti.

         III.   Výmena informácií a údajov

               7.

               Bez toho, aby boli dotknuté pravidlá ochrany údajov, ktoré platia pre agentúru a pre Radu Európy, agentúra a Rada Európy si navzájom poskytujú informácie a údaje zhromaždené počas výkonu svojej činnosti, pričom zabezpečujú prístup k informáciám online. Poskytnuté informácie a údaje môže agentúra a Rada Európy používať pri výkone svojej činnosti. Tieto ustanovenia sa nevzťahujú na získané údaje a vykonané činnosti, ktoré majú dôverný charakter.

               8.

               Agentúra berie náležitý ohľad na rozsudky a rozhodnutia Európskeho súdu pre ľudské práva týkajúce sa oblasti pôsobnosti agentúry, a ak je to opodstatnené, na zistenia, správy a aktivity v oblasti ľudských práv monitorovacích a medzivládnych výborov Rady Európy, ktoré pôsobia v oblasti ľudských práv, ako aj zistenia, správy a aktivity komisára Rady Európy pre ľudské práva.

               9.

               Kedykoľvek agentúra použije informácie pochádzajúce zo zdrojov Rady Európy, uvedie ich pôvod a odkaz. Rovnako postupuje Rada Európy, keď používa informácie zo zdrojov agentúry.

               10.

               Agentúra a Rada Európy zabezpečujú na recipročnej báze prostredníctvom svojich sietí čo najširšie rozširovanie výsledkov svojej činnosti.

               11.

               Agentúra a Rada Európy zabezpečujú pravidelnú výmenu informácií týkajúcich sa navrhovaných, prebiehajúcich alebo už uskutočnených činností.

         IV.   Metódy spolupráce

               12.

               Medzi agentúrou a sekretariátom Rady Európy prebiehajú pravidelné konzultácie s cieľom koordinovať činnosti agentúry, a to najmä pri vykonávaní výskumu a vedeckých expertíz, ako aj pri vypracúvaní záverov, stanovísk a správ, s činnosťami Rady Európy, aby sa zabezpečila komplementárnosť a čo najlepšie využitie dostupných zdrojov.

               13.

               Takéto konzultácie sa týkajú najmä:

                           a)

                           prípravy ročného pracovného programu agentúry;

                           b)

                           prípravy výročnej správy agentúry o otázkach základných práv, ktoré patria do oblasti činnosti agentúry;

                           c)

                           spolupráce s občianskou spoločnosťou, najmä prepojenia Rady Európy s Fórom pre základné práva, ktoré zriadila a organizuje agentúra.

               14.

               Na základe týchto konzultácií sa možno dohodnúť na tom, že agentúra a Rada Európy budú v oblastiach spoločného záujmu vyvíjať spoločnú a/alebo navzájom sa dopĺňajúcu činnosť, ktorá zahŕňa usporadúvanie konferencií alebo pracovných seminárov, zhromažďovanie a rozbor údajov alebo vytváranie spoločných informačných zdrojov alebo produktov.

               15.

               Spoluprácu medzi agentúrou a Radou Európy možno ďalej podporiť prostredníctvom grantov, ktoré agentúra udelí Rade Európy. Uplatňuje sa rámcová administratívna dohoda medzi Európskou komisiou a Radou Európy z roku 2004 o uplatňovaní ustanovenia o finančných kontrolách operácií, ktoré riadi Rada Európy a financuje alebo spolufinancuje Európske spoločenstvo.

               16.

               V súlade s príslušnými platnými služobnými poriadkami a po dohode medzi generálnym tajomníkom Rady Európy a riaditeľom agentúry možno medzi agentúrou a Radou Európy iniciovať dočasné výmeny zamestnancov.

         V.   Vymenovanie nezávislej osoby do správnej rady a výkonnej rady agentúry zo strany Rady Európy

               17.

               Výbor ministrov Rady Európy vymenúva do správnej a výkonnej rady agentúry nezávislú osobu a jej náhradníka. Osoby vymenované Radou Európy majú potrebné skúsenosti s riadením organizácií vo verejnom alebo súkromnom sektore, ako aj vedomosti z oblasti základných práv.

               18.

               Rada Európy oznámi vymenované osoby agentúre a Európskej komisii.

               19.

               Osoba vymenovaná Radou Európy do správnej rady sa pozýva na zasadnutia výkonnej rady. Jej názory sa náležite berú do úvahy, najmä v súvislosti so zabezpečením komplementárnosti medzi činnosťou agentúry a činnosťou Rady Európy, ako aj so zabezpečením pridanej hodnoty tejto činnosti. Táto osoba má právo hlasovať vo výkonnej rade pri príprave rozhodnutí správnej rady, o ktorých môže hlasovať v súlade s článkom 12 ods. 8 nariadenia (ES) č. 168/2007.

         VI.   Všeobecné a záverečné ustanovenia

               20.

               Nič v tejto dohode nemožno vykladať tak, aby to bránilo zmluvným stranám pri výkone ich činnosti.

               21.

               Touto dohodou sa zrušuje a nahrádza Dohoda medzi Európskym spoločenstvom a Radou Európy z 10. februára 1999 uzatvorená na účely nadviazania úzkej spolupráce medzi Európskym strediskom pre monitorovanie rasizmu a xenofóbie a Radou Európy v súlade s článkom 7 ods. 3 nariadenia Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie.

               22.

               Táto dohoda nadobúda platnosť jej podpísaním náležite oprávnenými zástupcami zmluvných strán.

               23.

               Táto dohoda sa môže upravovať po vzájomnej dohode oboch zmluvných strán. Zmluvné strany najneskôr do 31. decembra 2013 zhodnotia plnenie dohody na účely jej zrevidovania v prípade potreby.

      Съставено в Брюксел на осемнадесети юни две хиляди и осма година.
      Hecho en Estrasburgo, el dieciocho de junio de dos mil ocho.
      Ve Štrasburku dne osmnáctého června dva tisíce osm.
      Udfærdiget i Strasbourg den attende juni to tusind og otte.
      Geschehen zu Strassburg am achtzehnten Juni zweitausendacht.
      Kahe tuhande kaheksanda aasta juunikuu kaheksateistkümnendal päeval Strasbourgis.
      'Εγινε στo Στρασβoύργo, στις δέκα οκτώ Ιουνίου δύο χιλιάδες οκτώ.
      Done at Strasbourg on the eighteenth day of June in the year two thousand and eight.
      Fait à Strasbourg, le dix-huit juin deux mille huit.
      Fatto a Strasburgo, addì diciotto giugno duemilaotto.
      Strasbūrā, divtūkstoš astotā gada astoņpadsmitajā jūnijā.
      Priimta du tūkstančiai aštuntų metų birželio aštuonioliktą dieną Strasbūre.
      Kelt Strasbourgban, a kétezer-nyolcadik év június tizennyolcadik napján.
      Magħmul fi Strasburgu, fit-tmintax-il jum ta' Ġunju tas-sena elfejn u tmienja.
      Gedaan te Straatsburg, de achttiende juni tweeduizend acht.
      Sporządzono w Strasburgu dnia osiemnastego czerwca roku dwa tysiące ósmego.
      Încheiat la Strasbourg, la optsprezece iunie două mii opt.
      Feito em Estrasburgo, em dezoito de Junho de dois mil e oito.
      V Štrasburgu dňa osemnásteho júna dvetisícosem.
      V Strasbourgu, dne osemnajstega junija leta dva tisoč osem.
      Tehty Strasbourgissa kahdeksantenatoista päivänä kesäkuuta vuonna kaksituhattakahdeksan.
      Som skedde i Strasbourg den artonde juni tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Съвета на Европа
         Por el Consejo de Europa
         Za Radu Evropy
         For Europarådet
         Für den Europarat
         Euroopa Nõukogu nimel
         Για το Συμβούλιο της Ευρώπης
         For the Council of Europe
         Pour le Conseil de l'Europe
         Per il Consiglio d'Europa
         Eiropas Padomes vārdā
         Europos Tarybos vardu
         Az Európa Tanács részéről
         Għall-Kunsill ta' l-Ewropa
         Voor de Raad van Europa
         W imieniu Rady Europy
         Pelo Conselho da Europa
         Pentru Consiliul Europei
         Za Radu Európy
         Za Svet Evrope
         Euroopan neuvoston puolesta
         För Europarådet


title: Rozhodnutie Európskeho parlamentu (EÚ) 2017/1726 z 27. apríla 2017 o absolutóriu za plnenie rozpočtu Agentúry pre európsky GNSS za rozpočtový rok 2015

text:
               29.9.2017

               SK

               Úradný vestník Európskej únie

               L 252/331

         ROZHODNUTIE EURÓPSKEHO PARLAMENTU (EÚ) 2017/1726
   z 27. apríla 2017
   o absolutóriu za plnenie rozpočtu Agentúry pre európsky GNSS za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2015 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0066/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS, ktorým sa zrušuje nariadenie Rady (ES) č. 1321/2004 o štruktúrach riadenia európskych programov satelitnej rádiovej navigácie a ktorým sa mení a dopĺňa nariadenie Európskeho parlamentu a Rady (ES) č. 683/2008 (4), a najmä na jeho článok 14,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu (A8-0148/2017),

               1.

               udeľuje absolutórium výkonnému riaditeľovi Agentúry pre európsky GNSS za plnenie rozpočtu agentúry za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 214.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 276, 20.10.2010, s. 11.

      (5)  Ú. v. EÚ L 328, 7.12.2013, s. 42.


title: Rozhodnutie Rady (SZBP) 2015/1336 z 31. júla 2015, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               1.8.2015

               SK

               Úradný vestník Európskej únie

               L 206/66

         ROZHODNUTIE RADY (SZBP) 2015/1336
   z 31. júla 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“) dosiahli 24. novembra 2013 dohodu s Iránom o spoločnom akčnom pláne, v ktorom sa vytýčil postup, ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré prijmú obe strany na obdobie šiestich mesiacov a ktoré bude možné vzájomnou dohodou predĺžiť.

               (3)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa dosiahli 2. apríla 2015 dohodu s Iránom o kľúčových parametroch spoločného komplexného akčného plánu.

               (4)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa dosiahli 14. júla 2015 dohodu o dlhodobom komplexnom riešení iránskej jadrovej otázky. Úspešným vykonávaním spoločného komplexného akčného plánu sa zabezpečí výlučne mierová povaha iránskeho jadrového programu a stanoví celkové zrušenie všetkých sankcií týkajúcich sa jadrového programu.

               (5)

               Bezpečnostná rada Organizácie Spojených národov 20. júla 2015 prijala rezolúciu BR OSN č. 2231 (2015), ktorou sa schvaľuje spoločný komplexný akčný plán a nalieha na jeho úplné vykonávanie podľa harmonogramu stanoveného v spoločnom komplexnom akčnom pláne a ktorou sa stanovujú opatrenia, ktoré sa majú vykonávať v súlade so spoločným komplexným akčným plánom.

               (6)

               Rezolúcia BR OSN č. 2231 (2015) stanovuje, že opatrenia uložené rezolúciami BR OSN č. 1696 (2006), 1737 (2006), 1747 (2007), 1803 (2008), 1835 (2008) a 1929 (2010) sa za určitých podmienok neuplatňujú na činnosti štátov, ktoré sa zúčastňujú na spoločnom komplexnom akčnom pláne alebo členských štátov OSN konajúcich v koordinácii s nimi, ktoré priamo súvisia s úpravou dvoch kaskád v zariadení Fordow na produkciu stabilných izotopov, s vývozom iránskeho obohateného uránu v množstve prevyšujúcom 300 kg výmenou za prírodný urán alebo s modernizáciou reaktora v Araku na základe dohodnutého koncepčného návrhu a následne dohodnutého konečného návrhu takéhoto reaktora.

               (7)

               Rezolúcia BR OSN č. 2231 (2015) ďalej stanovuje, že opatrenia uložené rezolúciami BR OSN č. 1696 (2006), 1737 (2006), 1747 (2007), 1803 (2008), 1835 (2008) a 1929 (2010) sa za určitých podmienok v potrebnom rozsahu neuplatňujú na vykonávanie transferov a činností, ktoré sú spojené s plnením určitých záväzkov týkajúcich sa jadrovej činnosti špecifikovaných v spoločnom komplexnom akčnom pláne, potrebných na prípravu vykonávania spoločného komplexného akčného plánu, alebo v prípade ktorých Výbor Bezpečnostnej rady OSN zriadený podľa rezolúcie BR OSN č. 1737 (2006) určil, že majú byť v súlade s cieľmi rezolúcie BR OSN č. 2231 (2015).

               (8)

               Na vykonanie niektorých opatrení stanovených v tomto rozhodnutí je potrebná ďalšia činnosť Únie.

               (9)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V rozhodnutí 2010/413/SZBP sa vkladá tento článok:

      „Článok 26b
      1.   Opatrenia, ktoré sa ukladajú týmto rozhodnutím, sa neuplatňujú na dodávku, predaj alebo transfer položiek, materiálu, zariadení, tovaru a technológie alebo na poskytovanie akejkoľvek súvisiacej technickej pomoci, odbornej prípravy, finančnej pomoci, investícií, sprostredkovateľských alebo iných služieb prostredníctvom štátov, ktoré sa zúčastňujú na spoločnom komplexnom akčnom pláne alebo členských štátov OSN konajúcich v koordinácii s nimi, ktoré priamo súvisia s:

                  a)

                  úpravou dvoch kaskád v zariadení Fordow na produkciu stabilných izotopov;

                  b)

                  vývozom iránskeho obohateného uránu v množstve prevyšujúcim 300 kg výmenou za prírodný urán; alebo

                  c)

                  modernizáciou reaktora v Araku na základe dohodnutého koncepčného návrhu a následne dohodnutého konečného návrhu takéhoto reaktora.

            2.   Členské štáty zapojené do činností uvedených v odseku 1 zabezpečia, aby:

                  a)

                  sa všetky takéto činnosti vykonávali v prísnom súlade so spoločným komplexným akčným plánom;

                  b)

                  poskytli výboru a, ak je v súlade so spoločným komplexným akčným plánom vytvorená, spoločnej komisii, prípadne ostatným členským štátom desať dní vopred informácie o takýchto činnostiach;

                  c)

                  boli splnené prípadné požiadavky uvedené v pododseku 22 písm. c) rezolúcie BR OSN č. 2231 (2015);

                  d)

                  získali právo overovať konečné použitie a miesto konečného použitia akejkoľvek dodanej položky a mohli toto právo skutočne vykonávať a

                  e)

                  v prípade dodávaných položiek, materiálu, zariadenia, tovarov a technológie uvedených v pododseku 22 písm. e) rezolúcie BR OSN č. 2231 (2015) informovali aj MAAE, a to do desiatich dní od dodania, predaja alebo transferu.

            3.   Opatrenia uložené týmto rozhodnutím sa v potrebnom rozsahu neuplatňujú na vykonávanie transferov a činností, ktoré na individuálnom základe vopred schválil výbor prípadne príslušný orgán v príslušnom členskom štáte, ktoré:

                  a)

                  priamo súvisia s vykonávaním opatrení týkajúcich sa jadrovej činnosti uvedených v bodoch 15.1 až 15.11 prílohy V k spoločnému komplexnému akčnému plánu;

                  b)

                  sú potrebné na prípravu vykonávania spoločného komplexného akčného plánu; alebo

                  c)

                  výbor podľa potreby určil za také, ktoré majú byť v súlade s cieľmi rezolúcie BR OSN č. 2231 (2015).

            Príslušný členský štát informuje ostatné členské štáty o každom povolení.“.

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 31. júla 2015

            Za Radu

            predseda

         J. ASSELBORN

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).


title: Rozhodnutie Rady 2014/74/SZBP z  10. februára 2014 , ktorým sa mení rozhodnutie 2013/255/SZBP o reštriktívnych opatreniach voči Sýrii

text:
               11.2.2014

               SK

               Úradný vestník Európskej únie

               L 40/63

         ROZHODNUTIE RADY 2014/74/SZBP
   z 10. februára 2014,
   ktorým sa mení rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1),
   keďže:

               (1)

               Rada prijala 31. mája 2013 rozhodnutie 2013/255/SZBP.

               (2)

               Je potrebné zaviesť do rozhodnutia 2013/255/SZBP výnimku zo zmrazenia aktív, aby sa umožnilo uvoľniť finančné prostriedky a hospodárske zdroje Sýrskej centrálnej banky a sýrskych subjektov vo vlastníctve štátu na účely vykonania platieb v mene Sýrskej arabskej republiky Organizácii pre zákaz chemických zbraní (OPCW) na činnosti súvisiace s overovacou misiou OPCW a zničením sýrskych chemických zbraní, a najmä na vykonanie platieb osobitnému fondu OPCW pre Sýriu na činnosti súvisiace s úplným zničením sýrskych chemických zbraní mimo územia Sýrskej arabskej republiky.

               (3)

               Na vykonanie určitých opatrení je potrebná ďalšia činnosť Únie.

               (4)

               Rozhodnutie 2013/255/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 28 ods. 3 rozhodnutia 2013/255/SZBP sa dopĺňa toto písmeno:

               „h)

               určené pre Sýrsku centrálnu banku alebo sýrske subjekty vo vlastníctve štátu uvedené v prílohách I a II na vykonanie platieb v mene Sýrskej arabskej republiky OPCW na činnosti súvisiace s overovacou misiou OPCW a zničením sýrskych chemických zbraní, a najmä na vykonanie platieb osobitnému fondu OPCW pre Sýriu na činnosti súvisiace s úplným zničením sýrskych chemických zbraní mimo územia Sýrskej arabskej republiky.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 10. februára 2014

            Za Radu

            predsedníčka

         C. ASHTON

      (1)  Ú. v. EÚ L 147, 1.6.2013, s. 14.


title: 2009/24/ES: Rozhodnutie Rady zo 4. decembra 2008 , ktorým sa vymenúva španielsky náhradník Výboru regiónov

text:
               15.1.2009

               SK

               Úradný vestník Európskej únie

               L 10/14

      ROZHODNUTIE RADY

   zo 4. decembra 2008,
   ktorým sa vymenúva španielsky náhradník Výboru regiónov
   (2009/24/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh španielskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pani María Dolores ALARCÓN MARTÍNEZ sa uvoľnilo miesto náhradníka Výboru regiónov,

         ROZHODLA TAKTO:
   Článok 1
   Za náhradníka Výboru regiónov sa týmto na zvyšný čas funkčného obdobia, ktoré trvá do 25. januára 2010, vymenúva:

               —

               pán Juan Antonio MORALES RODRÍGUEZ, Director General de Relaciones Institucionales y Acción Exterior, Murcia.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 4. decembra 2008

            Za Radu

            predsedníčka

         N. KOSCIUSKO-MORIZET

      (1)  Ú. v. EÚ L 56, 25.2.2006, s. 75.


title: Rozhodnutie Komisie z 5. novembra 2003, ktorým sa zriaďuje Výbor európskych orgánov dohľadu nad poisťovníctvom a dôchodkovým poistením zamestnancovText s významom pre EHP.

text:
Dôležité právne oznámenie

|

32004D0006

Úradný vestník L 003 , 07/01/2004 S. 0030 - 0031

		Rozhodnutie Komisiez 5. novembra 2003,ktorým sa zriaďuje Výbor európskych orgánov dohľadu nad poisťovníctvom a dôchodkovým poistením zamestnancov(Text s významom pre EHP)(2004/6/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže:(1) Komisia prijala v júni 2001 rozhodnutia 2001/527/ES [1] a 2001/528/ES [2] o zriadení Výboru európskych regulačných orgánov cenných papierov a Výboru pre cenné papiere.(2) Európsky parlament vo svojich uzneseniach z 5. februára a 21. novembra 2002 schválil štvorúrovňový prístup obhajovaný v záverečnej správe Výboru múdrych o regulácii európskych trhov cenných papierov a požadoval, aby sa určité aspekty tohto prístupu vzťahovali aj na odvetvia bankovníctva a poisťovníctva, s podmienkou jednoznačnej odhodlanosti Rady k reforme, aby sa zaručila správna inštitucionálna rovnováha.(3) Rada 3. decembra 2002 vyzvala Komisiu, aby zaviedla takýto systém v oblastiach bankovníctva a poisťovníctva, ako aj dôchodkového poistenia zamestnancov, a aby čo najskôr zriadila nové poradné výbory v týchto oblastiach.(4) Treba zriadiť Výbor európskych orgánov dohľadu nad poisťovníctvom a dôchodkovým poistením zamestnancov (ďalej len "výbor"), ktorý bude dávať podnety, diskutovať a radiť Komisii v oblasti poisťovníctva, zaisťovníctva a dôchodkového poistenia zamestnancov; pokiaľ však ide o oblasť dôchodkového poistenia zamestnancov, výbor by mal posúdiť regulačné hľadiská a hľadiská dohľadu týkajúce sa takýchto opatrení, ale nemal by sa zaoberať aspektmi pracovného a sociálneho práva, ako je úprava dôchodkového poistenia zamestnancov, a najmä záležitosti týkajúce sa povinného členstva alebo výsledky dohôd kolektívneho vyjednávania.(5) Výbor by mal taktiež prispievať k dôslednému a včasnému uplatňovaniu právnych predpisov spoločenstva v členských štátoch zabezpečením efektívnejšej spolupráce medzi vnútroštátnymi orgánmi dohľadu, a pritom vykonávať posudky rovnakej kvality a podporovať najlepšie praktické postupy.(6) Výbor by si mal vytvoriť svoje vlastné metódy práce, najmä zohľadniť osobitosti dotknutých príslušných orgánov a udržiavať úzke operačné styky s Komisiou a s výborom zriadeným rozhodnutím Komisie 2004/9/ES z 5. novembra 2003, ktorým sa zriaďuje Európsky výbor pre poisťovníctvo a dôchodkové poistenie zamestnancov [3]; mal by si spomedzi svojich členov zvoliť svojho predsedu.(7) Výbor by sa mal v počiatočnom štádiu podrobne, otvorene a priehľadným spôsobom poradiť s účastníkmi trhu, spotrebiteľmi a koncovými užívateľmi.(8) Výbor by mal vypracovať svoj vlastný rokovací poriadok a plne rešpektovať výhradné práva orgánov a inštitucionálnu rovnováhu ustanovenú zmluvou,ROZHODLA TAKTO:Článok 1Zriaďuje sa nezávislá poradná skupina so zameraním na poisťovníctvo a dôchodkové poistenie zamestnancov v spoločenstve s názvom "Výbor európskych orgánov dohľadu nad poisťovníctvom a dôchodkovým poistením zamestnancov", ďalej len "výbor".Článok 2Úlohou výboru je radiť Komisii, buď na žiadosť Komisie v lehote, ktorú môže Komisia určiť podľa naliehavosti danej veci, alebo z vlastného podnetu, najmä pokiaľ ide o prípravu návrhov vykonávacích opatrení v oblasti poisťovníctva, zaisťovníctva a dôchodkového poistenia zamestnancov.Výbor prispieva k dôslednému uplatňovaniu smerníc spoločenstva a zbližovaniu spôsobov vykonávania dohľadu jednotlivých členských štátov v celom spoločenstve.Výbor taktiež vytvorí fórum pre spoluprácu v oblasti dohľadu, vrátane výmeny informácií o inštitúciách podliehajúcich dohľadu.Článok 3Výbor sa skladá zo zástupcov národných verejných orgánov na vysokej úrovni, ktoré sú príslušné v oblasti dohľadu nad poisťovníctvom, zaisťovníctvom a dôchodkovým poistením zamestnancov. Každý členský štát poverí zástupcov na vysokej úrovni zo svojich príslušných orgánov, aby sa zúčastňovali zasadnutí výboru.Komisia je prítomná na zasadnutiach výboru a vymenuje zástupcu na vysokej úrovni na účasť na rokovaniach vo výbore.Vždy, keď rokovanie o bode programu zahŕňa výmenu dôverných informácii týkajúcich sa inštitúcie podliehajúcej dohľadu, účasť na takomto rokovaní je možné obmedziť na tie orgány dohľadu, ktoré sú do veci priamo zapojené.Výbor si spomedzi svojich členov zvolí svojho predsedu.Výbor môže na svoje zasadnutia prizývať znalcov a pozorovateľov.Výbor sa nezaoberá aspektmi pracovného a sociálneho práva, ako je organizácia zamestnaneckých režimov, najmä povinné členstvo a výsledky dohôd kolektívneho vyjednávania.Článok 4Výbor udržiava úzke operačné styky s Komisiou a s výborom zriadeným rozhodnutím 2004/9/ES.Výbor môže zakladať pracovné skupiny. Môže zriaďovať pracovné skupiny. Komisia je pozývaná na účasť na pracovných skupinách ako pozorovateľ.Článok 5Pred odoslaním svojho stanoviska Komisii by sa výbor mal v počiatočnom štádiu podrobne, otvorene a priehľadným spôsobom poradiť s účastníkmi trhu, spotrebiteľmi a koncovými používateľmi.Článok 6Výbor predkladá Komisii výročnú správu.Článok 7Výbor prijme svoj rokovací poriadok a vytvorí si svoje vlastné metódy práce.Článok 8Výbor začne vykonávať svoje funkcie 24. novembra 2003.V Bruseli 5. novembra 2003Za KomisiuFrederik Bolkesteinčlen Komisie[1] Ú. v. ES L 191, 13.7.2001, s. 43.[2] Ú. v. ES L 191, 13.7.2001, s. 45.[3] Ú. v. EÚ L 3, 7.1.2004, s. 34.--------------------------------------------------